Kereta kebal PT-91

PT-91 Twardy (Bahasa Inggeris "tough" or "resilient") adalah sebuah kereta kebal utama buatan Poland. Ia dibangunkan berdasarkan kereta kebal T-72M1 dan mula memasuki perkhidmatan pada tahun 1995. PT-91 direka oleh OBRUM (OBRUM untuk Ośrodek Badawczo-Rozwojowy Urządzeń Mechanicznych – Poland untuk Pusat Penyelidikan dan Pembangunan untuk Kegunaan Mekanikal) dan dikilangkan oleh syarikat Zakłady Mechaniczne Bumar-Łabędy, yang mana merupakan sebahagian daripada konsortium ketenteraan Poland - Bumar sp. z o.o.. Perubahan yang dilakukan ke atas kereta kebal T-72 termasuk sistem kawalan tembakan dua-paksi yang distabilkan, perisai reaktif, enjin lebih berkuasa, transmisi dan pengisi automatik baru.

Kereta kebal PT-91 telah dibangunkan oleh Zaklady Mechaniczne Bumar-Labedy SA  bagi memenuhi keperluan Tentera Poland.

Selama beberapa tahun Poland telah menghasilkan siri kereta kebal utama T-72M1 di bawah lesen bagi kegunaan dalam negara dan pasaran luar negara.

Pembangunan lanjut telah menghasilkan kereta kebal PT-91 yang juga telah dikenali sebagai Twardy (Keras). Prototaip pertama telah disiapkan pada tahun 1992 dan sejumlah kecil telah dihasilkan bagi Tentera Poland.

Tatarajah bagi PT-91 adalah sama dengan kereta kebal T-72 bentuk konventional dengan ruang pemandu di hadapan, turet di tengah dan pek kuasa dan transmisi di belakang. Jurumeriam duduk di sebelah kiri turet dan komander di sebelah kanan. Turet boleh berputar 360° penuh dengan dongakan senjata dari -6 hingga +13°.

Peningkatan utama berbanding T-72 termasuk pakej perisai reaktif perlindungan letupan yang baru dibangunankan Poland pada rangka dan turet, sistem amaran laser, pemasangan sistem kawalan tembakan berkomputer, jajaran 12 pelancar bom asap secara eletrik pada kedua belah sisi turet, peningkatan perlindungan terhadap periuk api dan enjin yang lebih berkuasa.

Variasi

Poland turut membina sejumlah variasi bagi rangka kereta kebal T-72M1 termasuk kereta kebal komander T-72M1K, kenderaan kembalik berperisai WZT-3, kenderaan jurutera berperisai MID, kenderaan berperisai PMC-90 pelancar jambatan, dan kereta kebal latihan pemandu. Malaysia telah membeli versi yang dipertingkatkan yang dikenali sebagai kereta kebal PT-91M.

Status
Dalam pengeluaran dan perkhidmatan dengan Poland.

Pengilang 
 Zaklady Mechaniczne Bumar-Labedy SA, Poland.

Lihat jua 
 PT-91M "Pendekar"

Rujukan

 TANK & COMBAT VEHICLE RECOGNITION GUIDE, Christopher F. Foss, Harper Collins Publishers, cetakan pertama 2000.

Pautan luar 

 PT-91 on Bumar-Łabędy Web Site 
 PT-91Ex on Bumar-Łabędy Web Site  
 PT-91 Twardy Main Battle Tank at globalsecurity.org
 3D tour of a Polish PT-91 tank  (Java required}

Kereta kebal utama
Kereta kebal selepas tempoh Perang Dingin
Kereta kebal Poland
Sains dan teknologi di Poland